
2014 m. kovo 5 d. pranešimas VIR

ERK ir URK aptarė Lietuvos poziciją vykstant į neeilinį Europos Vadovų Tarybos susitikimą dėl padėties Ukrainoje

Šiandien bendrame Seimo Europos reikalų ir Užsienio reikalų komitetų posėdyje buvo aptariama Lietuvos Respublikos pozicija, rengiantis neeiliniam Europos Vadovų Tarybos susitikimui, vyksiančiam 2014 m. kovo 6 d. 
Neeilinį Europos valstybių ir vyriausybių vadovų susitikimą situacijai Ukrainoje aptarti sušaukė Europos Vadovų Tarybos prezidentas H. Van Rompuy. Informaciją šiuo klausimu komitetų nariams pristatė Užsienio reikalų viceministras Vytautas Leškevičius. Jis komitetų narius informavo apie jau patvirtintą Europos Komisijos siūlymą dėl finansinės pagalbos suteikimo Ukrainai paketo, buvo aptariamos ir kitos galimos Europos Sąjungos atsako į situaciją Ukrainoje ir Rusijos Federacijos veiksmus šios šalies atžvilgiu priemonės. 
Komitetai pritarė pristatytai Lietuvos Respublikos pozicijai ir rekomendavo atsižvelgti į 2014 m. kovo 3 d. bendrą Seimo Užsienio reikalų komiteto ir Nacionalinio saugumo ir gynybos komiteto pareiškimą „Dėl priemonių Rusijos agresijai prieš Ukrainą sustabdyti“.

[bookmark: _GoBack]Užsienio reikalų komiteto biuro patarėja 
Milda Petrokaitė, tel. (8 5) 239 6835,  el. p. milda.petrokaite@lrs.lt



	____________________________________________________________________________________________________
Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

